Aðalfundur Samtaka Selabænda haldinn 10. nóvember 2018 , vill koma á framfæri þeim veruleika , að bændur eiga lítinn sem engan þátt í þeirri fækkun sela við landið , sem hefur orðið til þess að Náttúrufræðistofnun hefur lagt til að landselur verði settur á válista . Fækkunin á sér þær ástæður að 16. ágúst 1979 setti sjávarútvegsráðherra , að frumkvæði fisksölufyrirtækja ( Sölumiðstöð hraðfrystihúsanna , Sjávarafurðadeild SÍS ( nú Íslenskar sjávarafurðir hf. ) , Sölusamband íslenskra fiskframleiðenda , Landssamband íslenskra útvegsmanna , Coldwater Seafood Corporation , Iceland Seafood Corporation og Föroya Fiskasöla í eitt ár ( 1984 ) . ) á fót svokallaða Hringormanefnd . Þessari nefnd var sett það hlutverk að útrýma sel vegna þess að hann er millihýsill á hringormi . Var í þessu skyni greitt fyrir hvern drepinn sel og það mönnum þó þeir ættu hvergi rétti til veiða né hefðu leyfi til slíks . Fóru þá til veiða allmargir veiðiþjófar , óspart hvattir til óhæfunnar . Enda greiddi Hringormanefnd fyrir og skeytti hvorki um skömm né heiður og lítt um hvar veitt var . Að lokum tókst að mestu að stöðva óhæfuna en þá var stærri bátum veitt leyfi til grásleppuveiða . Við þá breytingu fóru þessir stærri bátar að sækja lengra og nær selalátrunum . Það hafði í för með sér að fullorðinn selur fórst í grásleppunetum unnvörpum og selastofninn hrundi nær alveg á stórum svæðum við Húnaflóa , á Breiðafirði og fyrir Mýrum . Bændur eru fyrir allmörgum árum hættir að veiða sel , nema örfáir fá sér kóp til að sæta sér í munni . Ef ætlunin er að fjölga í stofninum þá er ekki önnur leið en að friða stór svæði fyrir grásleppunetum , og koma í veg fyrir tilefniaslaust dráp sela við ósa laxveiðiáa . Einnig ályktar fundurinn um ótrúlegan yfirgang Fiskistofu , að ætla að taka yfir hlunnindi bænda , sem eru klóþangsöflun sem er á þurrlendi sjávarjarða , og mótmælum við alfarið álagningu auðlindagjalds og þeirri aðför að hlunnindum jarða einnig því að Hafrannsókn gefi leyfi til öflunar þörunga á grunnsævi án þess að landeigendur fái þar nokkru um ráðið . Slíkt er yfirgangur sem á skylt við aðfarir Hringomanefndar á sínum tíma . Stjórn Samtaka Selabænda . Pétur Guðmundsson Ásgeir Gunnar Jónsson Kristinn Nikulásson